Document ID: 31995R0558

KOMMISSIONENS FORORDNING (EF) Nr. 558/95 af 10. marts 1995 om ændring af Rådets forordning (EØF) nr. 3626/82 om gennemførelse i Fællesskabet af konventionen om international handel med udryddelsestruede vilde dyr og planter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3626/82 af 3. december 1982 om gennemførelse i Fællesskabet af konventionen om international handel med udryddelsestruede vilde dyr og planter (1), senest ændret ved forordning (EØF) nr. 1534/93 (2), særlig artikel 4, og
ud fra følgende betragtninger:
På den niende konference mellem parterne i konventionen om international handel med udryddelsestruede vilde dyr og planter i Fort Lauderdale fra den 7. til den 18. november 1994 blev der vedtaget ændringer af liste I og II til konventionen, og der er gennemført ændringer af liste III til konventionen; liste I, II og III i bilag A til forordning (EØF) nr. 3626/82 tilpasses nu de ændringer, som medlemsstaterne, der er tilsluttet denne konvention, har godkendt, ligesom del 1 og 2 til bilag C til denne forordning ændres;
de i denne forordning fastsatte foranstaltninger er i overensstemmelse med udtalelse fra Udvalget for Konventionen om International Handel med Udryddelsestruede Vilde Dyr og Planter -
UDSTEDT FØLGENDE FORORDNING:
Artikel 1
Liste I, II og III i bilag A og del 1 og 2 i bilag C til forordning (EØF) nr. 3626/82 erstattes af listerne i bilagene til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. marts 1995.

Labels: 3
15
20